Podľa článku 10 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základnej výchovy a vzdelávania a žiackeho štandardu v Autonómnej pokrajine Vojvodine (Úradný vestník APV č. 14/15 a 10/2017), článku 16 odsek 2 a článku 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14 a 54/14 – i. uznesenie, 37/16, 29/2017, 24/2019, 66/2020 a 38/2021) pokrajinský tajomník vzdelávania, predpisov, správy a národnostných menšín – národnostných spoločenstiev vynáša

**PRAVIDLÁ O DOPLNKOCH**

**PRAVIDIEL O UDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA FINANCOVANIE A SPOLUFINANCOVANIE PROGRAMOVÝCH AKTIVÍT A PROJEKTOV NA ZVÝŠENIE KVALITY ŽIACKEHO ŠTANDARDU V AUTONÓMNEJ POKRAJINE VOJVODINE**

Článok 1

V Pravidlách o udelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie programových aktivít a projektov na zvýšenie kvality žiackeho štandardu v Autonómnej pokrajine Vojvodine (Úr. vestník APV číslo 7/2023) po článku 1 sa pridáva nový článok 1a, ktorý znie:

„Článok 1a

Všetky pojmy použité v týchto pravidlách v mužskom gramatickom rode znamenajú mužský a ženský rod osoby, na ktorú sa vzťahujú“.

Článok 2

Tieto pravidlá nadobúdajú účinnosť dňom zverejnenia v Úradnom vestníku Autonómnej pokrajiny Vojvodiny.

Pokrajinský sekretariát vzdelávania, predpisov, správy a národnostných menšín– národnostných

spoločenstiev

Číslo: 128-451-113/2023-01-2

Dátum: 24. 01. 2024

**POKRAJINSKÝ TAJOMNÍK**

**Zsolt Szakállas**